EkBass/fiwiki-20250220-pages-articles huggingface dataset:
Peik Gästrin

Peik Lars Erik Gästrin (6. heinäkuuta 1934 Helsinki – 19. heinäkuuta 2024 HelsinkiKuolinilmoitus. Helsingin Sanomat 1.9.2024, s. B 26.) oli suomalainen, olympialaisissakin kilpaillut purjehtija.Siukonen 2001 ”Spike” Gästrin sijoittui olympialaisten 5,5 metrin luokassa 15:nneksi Roomassa 1960 yhdessä Fredrik Eklöfin ja Peter Tallbergin kanssa Inga-Lill XLIV -nimisellä veneellä. Maailmanmestaruuskilpailuissa Gästrin sijoittui 5,5-metrisissä kahdeksanneksi vuonna 1961. Pohjoismaiden-mestaruuskilpailuissa hän saavutti Vikla-luokassa pronssia vuonna 1966. Hän sijoittui toiseksi San Remo – Monaco -regatan Vikla- luokassa vuonna 1963. Seuratasolla hän edusti Nyländska Jaktklubbenia. Gästrin pelasi jääkiekkoa KIF:n joukkueessa SM-sarjassa kaudella 1952–1953. Hän oli Suur-Helsingin Golfin perustajajäsen. == Lähteet == * === Viitteet === Luokka:Suomalaiset kilpapurjehtijat Luokka:Suomalaiset jääkiekkoilijat Luokka:Vuonna 1934 syntyneet Luokka:Vuonna 2024 kuolleet
Porolammi (Kauhava)

Porolammi on Kauhavan keskiosassa sijaitseva järvi. Se on ollut aikaisemmin Alahärmän, Kauhavan ja Kortesjärven rajapaikka. Se laskee Kunnarinluoman kautta Lapuanjokeen. Porolammelle päättyy Antintaival-niminen retkeilyreitti, joka alkaa Haaruksesta. Järven eteläpuolella on myös laavu ja kuivakäymälä. Luokka:Lapuanjoen vesistö Luokka:Kauhavan järvet
John Flinkenberg

John Rafael Flinkenberg (15. maaliskuuta 1896 Vaasa – 2. joulukuuta 1960 Helsinki) oli suomalainen, olympialaisissakin kilpaillut purjehtija.Siukonen 2001 Flinkenberg sijoittui olympialaisten Louhi-luokassa 14:nneksi "Xantippa"-veneen kipparina Melbournessa 1956. Hän oli tuolloin 60 vuoden ja kahdeksan kuukauden ikäinen ja hän on kaikkien aikojen vanhimpana olympialaisiin osallistunut suomalaisurheilija. Flinkenbergillä on useita voittoja muun muassa Sandhamnin regatasta. Seuratasolla hän edusti Helsingfors Segelsällskapia, jonka kommodorina hän toimi toistakymmentä vuotta. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1896 syntyneet Luokka:Vuonna 1960 kuolleet
Edvin Rautell

Otto Edvin Rautell (4. tammikuuta 1862 HelsinkiAikalaiskirja 1934, s. 547 (Viitattu 6.12.2018) – 1. tammikuuta 1935 HelsinkiYlioppilasmatrikkeli 1853–1899. (Viitattu 6.12.2018)) oli suomalainen toimittaja, joka teki pitkän uran lehdistön palveluksessa.Maisteri Edvin Rautell kuollut. Helsingin Sanomat, 3.1.1935, s. 3. Edvin Rautellin vanhemmat olivat kelloseppä Otto Rautell ja Angelique Winqvist. Hän tuli ylioppilaaksi 1887 ja valmistui filosofian kandidaatiksi 1887. Rautell toimi Nya Pressen -lehden vakinaisena avustajana 1887–1896 ja sitä seuranneen samannimisen lehden toimitussihteerinä 1906–1914. Suomen lennätintoimiston ja sitä seuranneen Suomalaisen uutistoimiston johtaja hän oli 1896–1906, Helsingfors-Posten -lehden toimitussihteeri 1904–1905 sekä Dagens Press -lehden ja myöhemmän Svenska Pressen -lehden vastaava toimittaja ja toimitussihteeri 1914–1928. ==Lähteet== Luokka: Suomalaiset päätoimittajat Luokka: Vuonna 1862 syntyneet Luokka: Vuonna 1935 kuolleet
Joel Jahn

Carl Joel Jahn (10. tammikuuta 1934 Helsinki – 3. kesäkuuta 1995) oli suomalainen, olympialaisissakin kilpaillut purjehtija.Siukonen 2001 Jahn sijoittui olympialaisten Louhi-luokassa 14:nneksi John Flinkenbergin kipparoiman ”Xantippa”-veneen jäsenenä Melbournessa 1956. Jahnilla oli voittoja Sandhamnin regatasta. Seuratasolla hän edusti Helsingfors Segelsällskapia. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1934 syntyneet Luokka:Vuonna 1995 kuolleet
Tor-Kristian Lindh

Tor-Kristian Lindh (13. marraskuuta 1906 Helsinki – 16. marraskuuta 1969 Helsinki) oli suomalainen, olympialaisissakin kilpaillut purjehtija.Siukonen 2001 Lindh sijoittui olympialaisten Louhi-luokassa 14:nneksi John Flinkenbergin kipparoiman "Xantippa"-veneen jäsenenä Melbournessa 1956. Lindhillä on voittoja muun muassa Sandhamnin regatasta. Seuratasolla hän edusti Helsingfors Segelsällskapia. Tor-Kristian Lindhin isä Emil Lindh osallistui purjehtijana olympialaisiin ja teki uran näyttelijänä. Tor-Kristian Lindhin veljistä Per Lindh ja Nils Lindh kilpailivat myös purjehduksessa ja Nils voitti nyrkkeilyssäkin Suomen-mestaruuksia. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1906 syntyneet Luokka:Vuonna 1969 kuolleet
Heikki Laine (soutaja)

Heikki Tapani Laine (s. 16. kesäkuuta 1936 Turku) on suomalainen, olympialaisissakin kilpaillut soutaja.Siukonen 2001 Laine edusti Suomea Rooman olympialaisissa 1960. Perämiehettömän nelosen joukkue, johon kuuluivat myös Heikki Laineen veljet Eero ja Pertti Laine sekä Arto Nikulainen, karsiutui alkuerissä. EM-kilpailuissa Heikki Laine saavutti seitsemännen sijan vuonna 1958. Turun Yliopiston Soutajia edustanut ”Hessu” Laine voitti Suomen mestaruuden perämiehettömässä nelosessa vuosina 1958 ja 1960. Hän on saavuttanut voittoja Ruotsi-maaottelussa. == Lähteet == * === Viitteet === Luokka:Suomalaiset soutajat Luokka:Vuonna 1936 syntyneet Luokka:Elävät henkilöt
Pertti Laine

Pertti Olavi Laine (13. joulukuuta 1938 Turku – 20. lokakuuta 1999 Turku) oli suomalainen, olympialaisissakin kilpaillut soutaja.Siukonen 2001 Laine edusti Suomea Rooman olympialaisissa 1960. Perämiehettömän nelosen joukkue, johon kuuluivat myös Pertti Laineen veljet Eero ja Heikki Laine sekä Arto Nikulainen, karsiutui alkuerissä. EM-kilpailuissa Pertti Laine saavutti seitsemännen sijan vuonna 1958. Turun Yliopiston Soutajia ja Turun Soutajia edustanut Laine voitti Suomen mestaruuden perämiehettömässä nelosessa vuosina 1958 ja 1960. Hän on saavuttanut voittoja Ruotsi-maaottelussa. == Lähteet == * === Viitteet === Luokka:Suomalaiset soutajat Luokka:Vuonna 1938 syntyneet Luokka:Vuonna 1999 kuolleet
Bertta Räsänen

Bertta Räsänen (23. helmikuuta 1921 Riistavesi – 29. syyskuuta 1994 Kuopio) oli suomalainen laitosemäntä ja perinneruokakulttuurin elvyttäjä, joka muun muassa pani alulle 1980-luvulla toteutetun pitäjäruokaprojektin. Hän sai kotiseutuneuvoksen arvonimen vuonna 1989. Teksti HS-Digilehdessä (tilaajille). Kalastajaperheeseen Riistavedellä syntynyt Räsänen kävi Kuopiossa käsityökoulun, piti sen jälkeen kudontakursseja ja hoiti kouluasuntolaa Suomussalmella. Hän kouluttautui laitoskeittäjäksi Haukiputaan emännöitsijäkoulussa ja sai alan paikan Muhokselta poikakodista. Pisimpään hän toimi kuopiolaisen vanhainkoti Harjulan emäntänä 1961–1984. Sieltä hänen maineensa kiiri niin, että hän sai kestittäväkseen myös Kuopion kaupungin vieraita. Harjulan-vuosinaan Räsänen innostui perinneruokareseptien keräilystä ja tallentamisesta ja sai työhön avukseen Pohjois-Savon kotitalousalan järjestöjä. Näin syntyi Savolainen keittokirja (1979). Ruokaperinteestä kiinnostunut televisiokokki Jaakko Kolmonen intoutui Räsäsen työstä ja ryhtyi johtamaan valtakunnallista pitäjäruokaprojektia, jonka myötä Suomen muidenkin maakuntien ruokaperinteestä laadittiin omat kirjansa. Pitäjien nimikkoruoat ja muuta perinneruokatietoa koottiin myös kirjaan Kotomaamme ruoka-aitta: Suomen, Karjalan ja Petsamon pitäjäruoat. Bertta Räsänen valittiin vuonna 1979 Savonmuan Hilimaksi, vuonna 1984 Piällysmieheksi ja 1986 Kuopion Siskotytöksi. Kalevalan juhlavuoden mitalilla hänet palkittiin 1985. ==Teoksia== *Savolainen keittokirja. Kuopio: Kustannuskiila, 1978. ISBN 951-657-046-1. *Pohjois- ja Etelä-Savon ruokaperinnettä. Kuopio: Kustannuskiila, 1981. ISBN 951-657-079-8. *Hyvvee ja hyvän parasta: savolainen keittokirja, teksti yhdessä Eila Ollikaisen ja Sinikka Määttälän kanssa. Kuopio: Pohjois-Savon ammattikorkeakoulu ja Pohjois-Savon ammatillinen instituutti, matkailu- ja ravitsemisala, Savonia, 2000. ISBN 952-9533-39-X. ==Lähteet== ==Aiheesta muualla== *Räsäsestä Savonkielen seuran sivustolla Luokka:Suomalaiset kokit Luokka:Suomalaiset tietokirjailijat Luokka:Keittokirjailijat Luokka:Vuonna 1921 syntyneet Luokka:Vuonna 1994 kuolleet
Arto Nikulainen

Arto Tauno Olavi Nikulainen (28. elokuuta 1930 Piikkiö – 20. helmikuuta 2010 Turku) oli suomalainen, olympialaisissakin kilpaillut soutaja.Siukonen 2001 Nikulainen edusti Suomea Rooman olympialaisissa 1960. Perämiehettömän nelosen joukkue, johon kuuluivat myös veljekset Eero, Heikki ja Pertti Laine, karsiutui alkuerissä. EM-kilpailuissa Nikulainen saavutti seitsemännen sijan vuonna 1958. Nikulainen voitti Suomen mestaruuden perämiehettömässä nelosessa vuosina 1958 ja 1960. Hän saavutti voittoja Ruotsi-maaottelussa. Hän edusti Turun Yliopiston Soutajia ja Turun Soutajia ja toimi myöhemmin molempien seurojen puheenjohtajana. Arto Nikulaisen veli Jouko Nikulainen sekä Joukon poika Pekka Nikulainen ovat kilpailleet kansainvälisellä tasolla suunnistuksessa. == Lähteet == * === Viitteet === Luokka:Suomalaiset soutajat Luokka:Vuonna 1930 syntyneet Luokka:Vuonna 2010 kuolleet
Herbert Morrison

Herbert Morrison voi tarkoittaa ainakin seuraavia: * Herbert Morrison (1905-1989), yhdysvaltalainen toimittaja * Herbert Morrison (1888-1965), brittiläinen poliitikko
Herbert Morrison (poliitikko)

Herbert Stanley Morrison, Baron Morrison (3. tammikuuta 1888 - 6\. maaliskuuta 1965) oli brittiläinen työväenpuolueen poliitikko. Hän oli merkittävissä rooleissa toisen maailmansodan aikaisessa koalitiohallituksessa ja sodan jälkeisessä työväenpuolueen hallituksessa muun muassa varapääministerin asemassa. Morrison syntyi Lontoossa. Hän alkoi jo nuorena osallistua aktiivisesti politiikkaan ja liittyi riippumattoman työväenpuolueen jäseneksi vuonna 1906. Hän toimi Lontoossa kunnallispoliitikkona vuodesta 1919 lähtien, kunnes hänet valittiin parlamentin alahuoneeseen ensimmäisen kerran vuonna 1923. Hän oli parlamentin jäsen vuodet 1923-1924, 1929-1931 ja 1935-1959\. Hänestä tehtiin pääri ja ylähuoneen jäsen hänen jättäessään alahuoneen vuonna 1959. Morrison pyrki vuosina 1935 ja 1955 työväenpuolueen puheenjohtajaksi. Ensimmäisellä yrityksellään hän hävisi Clement Attleelle ja toisella Hugh Gaitskellille. == Lähteet == Luokka:Yhdistyneen kuningaskunnan työväenpuolueen poliitikot Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan ylähuoneen jäsenet Luokka:Yhdistyneen kuningaskunnan ministerit Luokka:Vuonna 1888 syntyneet Luokka:Vuonna 1965 kuolleet
Johan Södergran

Per Johan Nikolas Södergran (s. 20. marraskuuta 1999 Tukholma, Ruotsi) on ruotsalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Modo Hockeyssä. Hän on pelipaikaltaan laitahyökkääjä. ==Ura== ===Seuraura=== Södergran on Stocksunds IF:n kasvatti. Hän siirtyi juniorina sittemmin SDE HF:ään, joka on Stocksunds IF:n, Danderyds SK:n ja Enebybergs IF:n yhdistelmäjoukkue. Kaudeksi 2015–2016 Södergran siirtyi Linköping HC:n J18-junioreihin. Kaudella 2016–2017 Södergran oli J18 Allsvenskanin pudotuspeleissä neljällä osumallaan Linköpingin paras maalintekijä Christoffer Rappin ja Ivar Sjölundin kanssa. Hän voitti kauden päätteeksi sarjan pronssia. Södergran debytoi kauden aikana myös Linköpingin SHL-joukkueessa. Hän sai tililleen ensimmäisen miesten pääsarjaottelunsa vain 16-vuotiaana Mestarien liigan ensimmäisessä neljännesvälieräottelussa 1. marraskuuta 2016 suomalaista Helsingin IFK:ta vastaan. SHL:ssä Södergran pelasi ensimmäisen ja kauden ainoaksi jääneen ottelunsa 3. tammikuuta 2017 Skellefteå AIK:ta. Hän sai ottelussa jääaikaa kuitenkin vain neljä sekuntia. Kaudella 2017–2018 Södergran oli tehoilla 17+16=33 Linköpingin J20-junioreiden paras maalintekijä Pontus Eklöfin kanssa ja toiseksi paras pistemies hänen jälkeensä. SHL:ssä hän pelasi kauden aikana 20 runkosarja- ja neljä playoff- ottelua ilman tehopisteitä. Los Angeles Kings varasi Södergranin kuudennella kierroksella 165. pelaajana NHL:n varaustilaisuudessa 2018. Hän teki Linköpingissä SHL-uransa avausmaalin kauden 2017–2018 avauskierroksella 15. syyskuuta 2018 Timrå IK:ta vastaan. Södergran sai ottelussa myös syöttöpisteen Adam Brodeckin tekemään maaliin. Lokakuussa hän teki Linköpingin kanssa kevääseen 2020 asti ulottuvan SHL-sopimuksen. ===Maajoukkueura=== Södergran pelasi alle 20-vuotiaiden MM-kilpailuissa vuonna 2019. Yhteensä hän on pelannut 12 nuorten ja kolme poikien maaottelua. ==Tilastot== 2016–2017 Linköping HC SHL 1 0 0 0 0 – – – – – 2017–2018 Linköping HC SHL 20 0 0 0 0 4 0 0 0 0 2018–2019 Linköping HC SHL 42 8 5 13 4 – – – – – JMM 4 0 0 0 4 2019–2020 Ontario Reign AHL 48 2 5 7 8 – – – – – 2020–2021 Almtuna IS Allsvenskan 12 1 2 3 6 – – – – – 2021–2022 Ontario Reign AHL 7 3 0 3 0 – – – – – Eisbären Berlin DEL 7 1 3 4 2 5 1 1 2 0 3 kautta yhteensä SHL 63 8 5 13 4 4 0 0 0 0 ==Lähteet== * * * ===Viitteet=== Luokka:Ruotsalaiset jääkiekkoilijat Luokka:MODO Hockeyn pelaajat Luokka:Los Angeles Kingsin pelaajat Luokka:Los Angeles Kingsin varaamat pelaajat Luokka:Vuonna 1999 syntyneet Luokka:Elävät henkilöt
Reimund Rötter

Reimund Paul Rötter (s. 1961) on saksalainen maataloustieteilijä, maatalousekologi ja maatalousjärjestelmän mallintaja. Hän työskentelee Göttingenin yliopistossa Saksassa trooppisen kasvintuotannon ja maatalouden järjestelmien mallinnuksen professorina. Hän toimi vuosina 2007–2016 Suomessa Maa- ja elintarviketalouden tutkimuskeskuksen (MTT) ja Luonnonvarakeskuksen (Luke) palveluksessa kasvintuotannon ekologian johtavana tutkijana ja maatalousjärjestelmien mallinnuksen professorina. Rötter opiskeli Tierin yliopistossa Saksassa, ja valmistui siellä fysikaalisen maantieteen aihepiiristä maisteriksi ja edelleen trooppisen kasvintuotannon mallinnuksen aihepiiristä tohtoriksi (M.Sc. 1989, Ph.D. 1993). Hänen väitösirjansa otsikkona oli Simulation of the biophysical limitations to maize production under rainfed conditions in Kenya. Vuosina 1993-2008 hän työskenteli Wageningenin yliopistossa Alankomaissa useissa eri hankkeissa tutkijana, ja tutkimushankkeiden johtajana. Tämän ohella hän työskenteli vuosina 1996-2000 kansainvälisen riisintutkimusinstituutin (International Rice Research Institute, IRRI) tehtävissä Filippiineillä. Vuosina hän toimi maankäytön ja ilmastonmuutoksen tutkimusteeman vetäjänä Wageningenin Alterran maaperätieteen keskuksessa. Vuosina 2007-2008 Rötter toimi Maa- ja elintarviketalouden tutkimuskeskuksen kasvintuotannon tutkimuksen maatalousekologian johtavana tutkijana Mikkelin toimipisteessä. Vuodesta 2008 hän on ollut Helsingin yliopiston maatalousekologian dosentti. Vuosina 2009-2016 hän toimi Maa- ja elintarviketalouden tutkimuskeskuksen, sittemmin Luonnonvarakeskuksen tuotannon ekologian ja maatalousjärjestelmien mallinnuksen professorina. Vuodesta 2016 hän on ollut Göttingenin yliopiston trooppisen kasvintuotannon ja maatalousjärjestelmien mallinnuksen professori. Vuonna 2018 professori Rötter oli arvostetulla maailman viitatuimpien tutkijoiden 2018 Highly Cited Researchers -listalla tieteenrajat ylittävän tutkimuksen aihepiiristä. Hänet oli tässä listauksessa tulkittu Suomessa toimivaksi tutkijaksi. Maailmanlaajuisesti tällä alansa viitatuimpien (siteeratuin 1 %) listalla on kaikki aihealueet mukaan luettuna runsas 4 000 tutkijaa 21 tieteenalalta ja noin 2 000 tieteenrajat ylittävää tutkijaa. Tutkijoista noin 40 työskentelee Suomessa (kuten Clarivate Analyticsin mukaan Rötter) tai on ulkomailla tutkimustyötään tekeviä suomalaisia. ==Lähteet== ==Aiheesta muualla== * Rötter, Reimund Paul. Universitat Gottingen, Gottingen, Germany (scopus.com) * Reimund P. Rötter. Professor and Head, Crop Production Systems in the Tropics at University of Göttingen (UGOE) (linkedin.com) Luokka:Saksalaiset maataloustieteilijät Luokka:Saksalaiset professorit Luokka:Luonnonvarakeskus Luokka:Viitatuimmat tutkijat Clarivaten mukaan Luokka:Vuonna 1961 syntyneet Luokka:Elävät henkilöt
Urheilutalo Feeniks

Urheilutalo Feeniks on Forssassa sijaitseva urheiluhalli. Sitä käyttävät muun muassa koripallojoukkueet Forssan Koripojat ja Forssan Alku ja koripalloseura Feeniks Basket. Hallissa on koripallon lisäksi puitteet budolajeille, nyrkkeilylle ja lentopallolle. Halli on myös konserttien ja muiden tapahtumien pitopaikka.Forssan kaupunki == Historia == Vuonna 1992 Forssan silloinen vanha urheilutalo paloi pölyräjähdyksen seurauksena.https://www.hs.fi/kotimaa/art-2000003161057.htmlhttps://www.hs.fi/urheilu/art-2000003161259.html Vuonna 2010 koripallokentän rajat korjattiin uudistuneita sääntöjä vastaaviksi.https://yle.fi/uutiset/3-5566357 == Lähteet == * Urheilutalo Feeniks Forssan kaupunki === Viitteet === Luokka:Forssan rakennukset ja rakennelmat Luokka:Forssan urheilu Luokka:Suomen urheiluhallit
Matthias Manasi

Matthias Manasi (s. 26. joulukuuta 1969 Berliini) on saksalainen kapellimestari ja pianisti. Hän valmistui pianonsoiton opintojen jälkeen Musikhochschule Karlsruhesta vuonna 1995 ja orkesterinjohdon opintojen jälkeen Musikhochschule Stuttgartista 1996. Hänen opettajiaan olivat pianonsoitossa Andrzej Ratusiński ja Carmen Piazzini sekä orkesterinjohdossa Thomas Ungar. Mestarikursseja Manasi suoritti Georg Tintnerin, Gianluigi Gelmettin, Karl Österreicherin, Jorma Panulan ja Kurt Masurin johdolla.Bach-Cantatas.com: Matthias Manasi Manasi aloitti ammattimaisen uransa kapellimestarina vuonna 1995 johtamalla Un ballo in mascheran esityksen Sleesian oopperassa. Tätä esitystä seurasivat La bohèmen, Don Giovannin ja Taikahuilun esitykset. Manasin ohjelmistoon kapellimestarina on kuulunut myös sinfonisia teoksia, ja kapellimestarin töiden ohella Manasi on esiintynyt pianistina.Naxos.com: Matthias Manasi == Lähteet == Luokka:Saksalaiset kapellimestarit Luokka:Saksalaiset pianistit Luokka:Vuonna 1969 syntyneet Luokka:Elävät henkilöt
Hélène Bouvier

Hélène Bouvier (20. kesäkuuta 1905 Pariisi – 11. maaliskuuta 1978) oli ranskalainen kontra-altto. Hän opiskeli Pariisin konservatoriossa ja teki vuonna 1930 debyyttinsä Nantesin oopperassa tulkitsemalla Christoph Willibald Gluckin Orfeus ja Eurydiken nimiroolin. Hänet tunnettiin erityisesti Delilana Simson ja Delilassa (Camille Saint-Saëns) ja Genevièvenä Pelléas ja Mélisandessa (Claude Debussy). Hänen muihin merkittäviin rooleihinsa lukeutuivat Wertherin (Jules Massenet) Charlotte ja Louisen (Gustave Charpentier) äiti.Bach-Cantatas.com: Hélène Bouvier (Contralto) Bouvier esiintyi ranskalaisten oopperatalojen lisäksi Alankomaissa, Belgiassa, Saksassa, Monacossa ja Buenos Airesissa. Hän oli myös konserttiesiintyjä. Hän teki levytyksiä Deccalle, Voguelle, Bourg Recordsille ja Eratolle. == Lähteet == Luokka:Ranskalaiset oopperalaulajat Luokka:Altot Luokka:Vuonna 1905 syntyneet Luokka:Vuonna 1978 kuolleet
Peter MacDonald

Peter MacDonald (s. 1939 Lontoo) on brittiläinen elokuvaohjaaja, elokuvaaja ja tuottaja. Hän on työskennellyt second unit -ohjaajana useiden menestyselokuvien tuotannoissa, muun muassa Harry Potter -elokuvissa ja Imperiumin vastaiskussa. Uransa alkupuolella hän työskenteli Geoffrey Unsworthin kameraoperaattorina muun muassa elokuvissa Teräsmies, Cabaret ja Vaaleanpunaisen pantterin paluu. ==Ohjauksia ja kuvauksia== ===Ohjaajana=== *Rambo – taistelija 3 (1988) *Legioonalainen (1998) ===Kameraoperaattorina=== *Cabaret (1972) *Idän pikajunan arvoitus (1974) *Zardoz (1974) *Vaaleanpunaisen pantterin paluu (1975) *Yksi silta liikaa (1977) *Teräsmies (1978) *Teräsmies II (1980) *Legenda (1985) ===Kuvaajana=== *Hamburger Hill (1987) ===Second unit -ohjaajana=== *Taistelu aamunkoitteessa (1979) *Imperiumin vastaisku (1980) *Excalibur – sankarin miekka (1981) *Rambo – taistelija 2 (1985) *Batman (1989) *Tango & Cash (1989) *The Quest – haastaja (1996) *Harry Potter ja salaisuuksien kammio (2002) *Harry Potter ja Azkabanin vanki (2004) *Harry Potter ja liekehtivä pikari (2005) *Eragon (2006) *Kultainen kompassi (2007) *X-Men Origins: Wolverine (2009) ==Lähteet== ==Aiheesta muualla== * * Luokka:Brittiläiset elokuvaohjaajat Luokka:Brittiläiset elokuvaajat Luokka:Vuonna 1939 syntyneet Luokka:Elävät henkilöt
Meiway

Frédéric Ehui Désiré, taiteilijanimeltään Meiway (s. 1962), on norsunluurannikkolainen laulaja, joka tunnetaan zoblazo-nimisen musiikkityylilajin pioneerina.Festival International Nuits d'Afrique Meiwayn vanhemmat olivat harrastelijamuusikoita, joista isä soitti harmonikkaa ja äiti lauloi. Meiway sai jo varhaisella urallaan vuosina 1978 ja 1981 Norsunluurannikon Podium-palkinnon Pace- ja Les Génitaux -kokoonpanojen kanssa. Hän alkoi saavuttaa kansainvälistä suosiota ensimmäisillä albumeillaan Ayibebou (1989) ja 200% Zoblazo (1991). Soolouransa 20-vuotisjuhlan kunniaksi Meiway sai vuonna 2009 Norsunluurannikon kulttuuriansioritarikunnan komentajan ja Grand-Bassamin lähettilään arvot. == Lähteet == == Aiheesta muualla == * AllMusic.com: Meiway Luokka:Norsunluurannikkolaiset laulajat Luokka:Vuonna 1962 syntyneet Luokka:Elävät henkilöt
Václav Tomášek

Václav Jan Křtitel Tomášek (17. huhtikuuta 1774 – 3. huhtikuuta 1850) oli tšekkiläinen säveltäjä. Hän sai koulutuksensa Saksassa ja kehittyi johtavaksi Prahassa Franz Schubertin aikalaisena vaikuttaneeksi säveltäjäksi. Hän piti yhteyttä Joseph Haydniin sekä Ludwig van Beethoveniin ja oli lisäksi kirjeenvaihdossa Johann Wolfgang von Goethen kanssa. Tomášek ja Goethe tapasivatkin 1820-luvun alussa. Ensin mainittu sävelsi jälkimmäisen sanoihin 41 laulua, joiden parissa työskentelyä kesti vuodesta 1815 vuoteen 1820. Säveltäjä toimi sekä laulajana että pianistina esittäessään nämä laulunsa Egerissä Goethelle elokuussa 1822.Hyperion Records: Václav Jan Křtitel Tomášek == Lähteet == == Aiheesta muualla == * IMSLP: Tomášek, Václav Jan (nuotteja) Luokka:Tšekkiläiset säveltäjät Luokka:Vuonna 1774 syntyneet Luokka:Vuonna 1850 kuolleet
Älylukko

Älylukko on lukko, jossa on jokin digitaalinen ominaisuus, esimerkiksi ohjelmoitava avain, kulkukortti tai koodi. Älylukot ovat joko kokonaan digitaalisia lukkoja tai elektromekaanisia lukkoja, joissa on sekä perinteisiä että digitaalisia ominaisuuksia. Ne voivat toimia esimerkiksi älypuhelimella tai kulkukortilla. Valmistajien mukaan lukot ovat turvallisia, mutta esimerkiksi F-securen mukaan ne eivät ole turvallisia eikä niitä suositella omakotitaloihin. ==Lähteet== Luokka:Lukot
Yrjö Ropponen

Yrjö Johannes Ropponen (24. huhtikuuta 1884 KuopioAikalaiskirja 1934, s. 562 (Viitattu 7.12.2018) – 9. lokakuuta 1955 HelsinkiYlioppilasmatrikkeli 1903–1904, s. 123. (Viitattu 7.12.2018)) oli poliisineuvos, joka toimi valtion poliisikoulun johtajana.70-vuotiaita. Helsingin Sanomat, 24.4.1954, s. 6.Kuka kukin on (Aikalaiskirja) 1954, s. 714 (Viitattu 7.12.2018) ==Henkilöhistoria== Yrjö Ropposen vanhemmat olivat nimismies Matias Ropponen ja Mathilda Olivia Nordlund ja puoliso vuodesta 1910 Mimmi Sigrid Niilekselä. Ropponen tuli ylioppilaaksi Kuopion lyseosta 1904 ja suoritti yleisen hallintotutkinnon 1907. Hän toimi Kuopion läänin lääninkanslistina vuodesta 1907 ja läänin reistraattorina vuodesta 1910, Kaavin nimismiehenä vuodesta 1911, Vaasan läänin varalääninsihteerinä vuodesta 1915 ja valtion poliisikoulun johtajana 1929–1948. Poliisineuvos hän oli vuodesta 1946. Ropponen julkaisi useita poliisin toimintaa koskevia teoksia. ==Julkaisuja== * Selostuksia poliisia koskevista asetuksista, 1921 * Poliisin käsikirjoja. 1, Valvonnanalaisista henkilöistä, 1921 * Poliisin käsikirjoja. 2, Rikosprosessuaalisista pakko- ja varokeinoista, 1921 * Poliisin käsikirjoja. 3, Ohjesääntöisistä elinkeinoista, 1921 * Poliisin käsikirjoja. 5, Rikosasioiden valmistavasta tutkinnasta, 1921, Rudolf von Schultz, suom. Yrjö Ropponen * Poliisin käsikirjoja. 6, Kokoontumis-, yhdistymis- ja painovapaus, 1923 * Poliisin käsikirjoja. 7, Kulkutaudit ja tapaturmat, 1923 * Poliisin käsikirjoja. 8, Yleinen liikenne, 1923 * Poliisin käsikirjoja. 9, Maatalous ja sen sivutoimet, 1923 * Selostuksia poliisia koskevista asetuksista. II, 1923 * Raittiuspoliisin käsikirjanen, 1925 * Poliisivalvonnasta yleisillä paikoilla, 1926 * Poliisikäsikirja. 1, Poliisin järjestysmuodosta ja poliisitoiminasta yleensä, 1931 * Poliisikäsikirja. 2, Järjestyspoliisi, 1931 * Valtio- ja kunnallisoppi: poliisikouluutuksessa käytettäväksi laadittu, 1931 * Rikospoliisi: rikosselvittely, toimintatavat, apuneuvot, 1932, Rudolf von Schultz, suom. Yrjö Ropponen * Handelning för poliskonstaplar, 1933 * Poliisikäsikirja. 3 osa, Muutoksia ja lisäyksiä ynnä hakemisto koko teokseen, 1933 * Rikostutkimustekniikan opas, 1943, Harry Söderman ja Ernst Fontell, suom. Yrjö Ropponen * Poliisikäsikirja. 1, Poliisin järjestysmuoto, poliisitoimenhaltijain yleiset oikeudet ja velvollisuudet, yleinen poliisitoiminta, 1936 * Poliisikäsikirja. 2, Järjestyspoliisitoimintaa koskeva lainsäädäntö, 1936 * Poliisimiehen asetuskokoelma: v. 1938, 1938 ==Lähteet== == Aiheesta muualla == * Y. Ropponen : Valtion poliisikoulu Suomenlinnassa, Helsingin Sanomat Viikkoliite, 01.12.1929, nro 48, s. 3, Kansalliskirjaston digitaaliset aineistot * Oletteko tekin edistäneet rikollisuutta? Suomen Kuvalehdelle kirjoittanut Valtion poliisikoulun johtaja Y. Ropponen, Suomen Kuvalehti, 15.02.1930, nro 7, s. 16, Kansalliskirjaston digitaaliset aineistot Luokka: Suomalaiset poliisit Luokka: Suomalaiset virkamiehet Luokka: Suomen oppilaitosten rehtorit Luokka: Suomalaiset tietokirjailijat Luokka: Vuonna 1884 syntyneet Luokka: Vuonna 1955 kuolleet
Nguyễn Xuân Phúc

Nguyễn Xuân Phúc (s. 20. heinäkuuta 1954) on vietnamilainen poliitikko, joka valittiin maansa presidentiksi huhtikuussa 2021. Hän erosi virastaan tammikuussa 2023. Aiemmin hän toimi Vietnamin pääministerinä vuosina 2016–2021. Hän on koulutukseltaan kauppatieteiden kandidaatti ja on kuulunut puolueen keskuskomiteaan vuodesta 2006. Yhdysvaltain ja Vietnamin suhteet paranivat 2010-luvun mittaan, mikä huipentui Barack Obaman vierailuun ja Yhdysvaltain pakotteiden poistoon vuonna 2016.https://obamawhitehouse.archives.gov/the-press-office/2016/05/23/fact- sheet-united-states-vietnam-relations https://www.theguardian.com/world/2016/may/23/us-lifts-decades-long-embargo- on-arms-sales-to-vietnam Nguyễn valittiin presidentiksi huhtikuussa 2021 viiden vuoden pääministerikauden jälkeen. Nguyễn jätti eronpyyntönsä sekä presidentin asemasta että politbyroon jäsenyydestä tammikuussa 2023. Ero tapahtui pian sen jälkeen kun kaksi varapääministeriä Phạm Bình Minh ja Vũ Đức Đam erosivat otettuaan vastuun korruptiosta COVID-19-epidemian torjunnan yhteydessä. Lahjukset liittyivät kotiutuslentoihin ja taudin testien valmistukseen. Pääministerin asemassaan Nguyễn oli vastuussa taistelusta tautia vastaan.https://www.bloomberg.com/news/articles/2023-01-17/vietnam- president-loses-party-titles-in-unprecedented-shakeup == Lähteet == == Aiheesta muualla == Luokka:Vietnamin pääministerit Luokka:Vietnamin presidentit Luokka:Vuonna 1954 syntyneet Luokka:Elävät henkilöt
Watertown (Etelä-Dakota)

Watertown on kaupunki Etelä-Dakotan osavaltiossa Yhdysvalloissa. Sen väkiluku oli vuoden väestönlaskennassa 21 482. Watertown on Codingtonin piirikunnan hallintokeskus. ==Kuvagalleria== Tiedosto:CODINGTON COUNTY COURTHOUSE, WATERTOWN, SD.jpg|Codingtonin piirikunnan oikeustalo. Tiedosto:Watertown, SD 1883.jpg|Watertown vuonna 1883. Tiedosto:WATERTOWN POST OFFICE, CODINGTON COUNTY, SD.jpg|Postitoimisto. ==Lähteet== == Aiheesta muualla == Luokka:Etelä-Dakotan kaupungit
Joseph Liouville

Joseph Liouville (24. maaliskuuta 1809 Saint-Omer – 8. syyskuuta 1882 Pariisi) FRS FRSE FAS oli ranskalainen matemaatikko. Liouville opiskeli École Polytechniquessä vuodet 1825–1827 ja toimi myöhemmin siellä professorina. Hänet nimitettiin Ranskan tiedeakatemian jäseneksi 1839 ja Royal Societyyn 1850. Nykyään hänet tunnetaan lähinnä funktioteorian alaan kuuluvasta Liouvillen lauseesta. Liouville tutki myös monia muita matematiikan osa- alueita. Esimerkiksi tason analyyttisessä geometriassa on toinenkin Liouvillen lause: kartioleikkauksen C pisteestä P piirrettyjen tangenttien pituudet suhtautuvat toisiinsa kuten käyrän C tässä pisteessä olevien kaarevuussäteiden kuutiot. Hänen työnsä differentiaaliyhtälöiden reunaehtojen parissa johti Sturm-Liouville teoriaan, jota käytetään ratkaisemaan integraaliyhtälöitä. Tämä teoria, jolla on paljon merkitystä matemaattisessa fysiikassa, kehitettiin vuosien 1829–1837 välillä. Tämä Liouvillen yhteistyö Jacques Sturmin kanssa on luultavasti tunnetuin 1800-luvun puolivälin ranskalaisen analyysin tulos. Liouville tutki myös transsendenttilukuja. Hän konstruoi äärettömän luokan transsendenttilukuja käyttäen ketjumurtolukuja. Vuonna 1851 hän julkaisi tuloksia transsendenttiluvuista ilman riippuvuutta ketjumurtoluvuista. Liouvillen luku on 0,1100010000000000000000010000..., jossa desimaalikehitelmässä on 1 paikassa n! ja 0 muuten. Elämänsä aikana Liouville julkaisi noin 400 tutkimusartikkelia, joista 200 käsitteli lukuteoriaa. Liouvillen mukaan on nimetty katu Pariisissa ja kraatteri kuussa. == Lähteet == Luokka:Ranskalaiset matemaatikot Luokka:Vuonna 1809 syntyneet Luokka:Vuonna 1882 kuolleet Luokka:Royal Societyn ulkomaiset jäsenet Luokka:Ranskan tiedeakatemian jäsenet
Liouville

Liouville tarkoittaa esimerkiksi seuraavia: ==Sukunimi== * Joseph Liouville (1809–1882), ranskalainen matemaatikko * Félix Liouville (1859–1947), ranskalainen poliitikko * Henri Liouville (1837–1887), ranskalainen lääkäri ja poliitikko ==Paikannimi== * Liouville, entinen kunta Ranskassa, nykyisin yhdistetty Apremont-la-Forêtiin * Liouville, kraatteri Kuussa Luokka:Luettelot henkilöistä sukunimen mukaan
Jali Mäkilä

Jali Alarik Mäkilä (s. 22. huhtikuuta 1965 Turku) on suomalainen, kolmissa olympialaisissa kilpaillut purjehtija.Siukonen 2001 Mäkilä sijoittui olympialaisten Finnjolla-luokassa 17:nneksi Barcelonassa 1992 ja 11:nneksi Atlantassa 1996 sekä Soling-luokassa Erkki Heinosen ja Sami Tammisen kanssa 15:nneksi Sydneyssä 2000. Maailmanmestaruuskilpailuissa hän sijoittui parhaimmillaan Finnjollalla viidenneksi vuonna 1996, kuudenneksi vuonna 1986 ja seitsemänneksi vuonna 1993 sekä Solingilla kuudenneksi vuonna 2000 ja kymmenenneksi vuonna 1998. Euroopan-mestaruuskilpailuissa hän oli Finnjollalla viides vuonna 1990 ja yhdeksäs vuonna 1989 sekä Solingilla viides vuonna 1999, kuudes vuonna 1998 ja yhdeksäs vuonna 1997. Mäkilä edusti seuratasolla Turun Pursiseuraa ja Helsingfors Segelsällskapia. Hän voitti Finnjollien Suomen- mestaruuden vuosina 1990–1993. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1965 syntyneet Luokka:Elävät henkilöt
Erkki Heinonen (purjehtija)

Erkki Tapani Heinonen (s. 8. heinäkuuta 1967 Vaasa) on suomalainen, olympialaisissa kilpaillut purjehtija.Siukonen 2001 Heinonen sijoittui olympialaisten Soling-luokassa Jali Mäkilän ja Sami Tammisen kanssa 15:nneksi Sydneyssä 2000. Hän saavutti maailmanmestaruuden vuonna 2007 Italiassa 5.5mR- luokassa, vuonna 2011 Norjassa X-41-luokassa MM-hopeaa ja vuonna 2019 Ranskassa Soling-luokassa MM-pronssia. Soling-luokassa hän oli vuonna 2017 MM:ssä 4:s, vuonna 2000 MM:ssä 6:s. ja vuonna 1998 MM:ssä 10:s.. Euroopan- mestaruuskilpailuissa hän on ottanut Soling-luokassa EM-kultaa vuonna 2019, oli EM 5. vuosina 1999 ja 2018, EM 6. vuonna 1998 ja EM 9. vuonna 1997. Lisäksi hän on H-veneluokassa Tanskan mestari (1997) ja Soling-luokassa Hollannin mestari (2017 ja 2018). "Eki" Heinonen on edustanut seuratasolla Turun Pursiseuraa (TPS), Helsingfors Segelsällskapia (HSS) sekä Helsingfors Segelklubia (HSK). Hän on voittanut 11 Suomen mestaruutta muun muassa Soling- luokassa vuonna 1995, H-veneluokassa vuonna 2000 sekä useassa muussa luokassa kuten avomeriluokassa, parikilpailussa, Star-luokassa sekä 606-luokassa vuosina 1995–2012. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1967 syntyneet Luokka:Elävät henkilöt
Sami Tamminen (purjehtija)

Sami Tuomas Tamminen (s. 17. helmikuuta 1971 Espoo) on suomalainen, olympialaisissakin kilpaillut purjehtija.Siukonen 2001 Tamminen sijoittui olympialaisten Soling-luokassa Jali Mäkilän ja Erkki Heinosen kanssa 15:nneksi Sydneyssä 2000. Maailmanmestaruuskilpailuissa hän sijoittui parhaimmillaan kuudenneksi vuonna 2000 ja kymmenenneksi vuonna 1998. Euroopan- mestaruuskilpailuissa hän oli viides vuonna 1999, kuudes vuonna 1998 ja yhdeksäs vuonna 1997. Tamminen edusti seuratasolla Helsingfors Segelsällskapia. Hän voitti Suomen-mestaruuden H-veneiden luokassa vuonna 2000. Tamminen voitti jääkiekkoilijana A-nuorten Suomen-mestaruuden Kiekko- Espoon joukkueessa vuonna 1989. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1971 syntyneet Luokka:Elävät henkilöt
Anna Slunga-Tallberg

Anna Marita Slunga-Tallberg (o.s. Slunga, s. 5. helmikuuta 1962 Helsinki) on suomalainen, olympialaisissakin kilpaillut purjehtija.Siukonen 2001 Slunga- Tallberg sijoittui olympialaisten 470-luokassa Katri Läikkeen kanssa kymmenenneksi Barcelonassa 1992. Maailmanmestaruuskilpailuissa he sijoittuivat samana vuonna neljänneksi. Vuonna 1990 he voittivat Pohjoismaiden-mestaruuden. Slunga-Tallberg edusti seuratasolla Nyländska Jaktklubbenia. Hän avioitui purjehtija Georg Tallbergin kanssa. == Lähteet == * === Viitteet === Luokka:Suomalaiset kilpapurjehtijat Luokka:Vuonna 1962 syntyneet Luokka:Elävät henkilöt
Katri Läike

Katri Anneli Läike (s. 22. elokuuta 1967 Turku) on suomalainen, olympialaisissakin kilpaillut purjehtija. Uuteen-Seelantiin muutettuaan hän kilpaili pyöräilijänä.Siukonen 2001 Läike sijoittui olympialaisten purjehduksen 470-luokassa Anna Slunga-Tallbergin kanssa kymmenenneksi Barcelonassa 1992. Maailmanmestaruuskilpailuissa he sijoittuivat samana vuonna neljänneksi. Vuonna 1990 he voittivat Pohjoismaiden mestaruuden. Läike edusti seuratasolla Lahden Purjehdusseuraa. Läike muutti Uuteen-Seelantiin vuonna 1992. Siellä hän kilpaili pyöräilyssä. == Lähteet == * === Viitteet === Luokka:Suomalaiset kilpapurjehtijat Luokka:Uusiseelantilaiset pyöräilijät Luokka:Vuonna 1967 syntyneet Luokka:Elävät henkilöt
Vittorio Occorsio

Vittorio Occorsio (9. huhtikuuta 1929 Rooma – 10. heinäkuuta 1976 Rooma) oli italialainen syyttäjä. Hän tuli tunnetuksi julkisuudessa vuonna 1967, kun Italian sotilaallisen tiedustelupalvelun (SIFAR) entinen komentaja, kenraali Giovanni De Lorenzo haastoi L'Espresso-lehden oikeuteen kunnianloukkauksesta, lehden paljastettua De Lorenzon vuonna 1964 tekemän vallankaappaussuunnitelman (ns. "Piano Solo"). Oikeudenkäynnin aikana syyttäjänä toiminut Occorsio oivalsi, että toimittaja Lino Jannuzzin julkaisema artikkeli asiasta oli täysin todenmukainen, ja vaati siksi tämän vapauttamista syytteestä ja De Lorenzon asettamista syytettyjen penkille. Oikeus ei kuitenkaan tähän suostunut vaan tuomitsi Jannuzzin ja lehden pääjohtajan Eugenio Scalfarin kunnianloukkauksesta. Skandaali paisui valtaviin mittasuhteisiin ja asiaa tutkimaan asetettu parlamentaarinen komitea päätyi lopulta tulokseen että Occorsio oli ollut oikeassa ja Jannuzzin julkaisemat tiedot pitivät paikkansa.Zavoli s. 20–22 Vuonna 1972 Occorsio sai tehtäväkseen tutkia oliko uusfasistisen Ordine Nuovo -järjestön toiminta laillista. Occorsio totesi pian, että näin ei ollut ja nosti syytteen 43:a järjestön jäsentä vastaan, joista 30 tuomittiin seuraavana vuonna eri rikoksista. Occorsion työn tuloksena sisäministeri Paolo Emilio Taviani päätti lakkauttaa järjestön vedoten sodan jälkeen (1952) säädettyyn lakiin (ns. legge Scelba) jonka oli määrä estää Italian vanhan fasistisen puolueen henkiin herättäminen. Koska Ordine Nuovo lakkauttamispäätöksestä huolimatta jatkoi toimintaansa, Occorsio aloitti uuden esitutkinnan jonka kohteena oli 120 järjestön jäsentä. Oikeuteen asti hän ei asiaa kuitenkaan ehtinyt viedä. Heinäkuun 10. päivänä 1976 Occorsio murhattiin autoonsa Rooman Via Mogadiscio -kadulla kotinsa edustalla. Kaksi miestä pysäytti syyttäjän auton hänen lähtiessa kotoaan aamulla ja ampui hänet konepistoolilla. Ruumis peitettiin yhdeksällä Ordine Nuovon lentolehtisellä. Näissä ilmoitettiin että Occorsion oli tuominnut kuolemaan «erikoistuomioistuin», koska hän oli «demokratiadiktatuurin» palvelijana vainonnut Ordine Nuovon jäseniä.Zavoli s. 163 Murhasta tuomittiin vuonna 1978 elinkautiseen vankeuteen Ordine Nuovon sotilaallisten toimien johtaja Pier Luigi Concutelli.Zavoli s. 164 == Lähteet == * == Viitteet == Luokka:Syyttäjät Luokka:Italialaiset henkirikosten uhrit Luokka:Vuonna 1929 syntyneet Luokka:Vuonna 1976 kuolleet
Skins (albumi)

Skins on rap-artisti XXXTentacionin kolmas studioalbumi, joka julkaistiin postuumisti puoli vuotta artistin kuoleman jälkeen 7. joulukuuta 2018. Se on yksi niistä projekteista, jota XXXTentacion työsti ennen kuolemaansa. Johtava sinkku, "BAD!", julkaistiin 9. marraskuuta 2018. Se debytoi Yhdysvalloissa Billboard 200 -listan ykkösenä, tekemällä siitä XXXTentacionin toisen Yhdysvaltain numero yksi -albumin. Kappaleessa ”One Minute” vierailee Kanye West ja Travis Barker. == Taustatietoa == EP:n A Ghetto Christmas Carol - julkaisun jälkeen joulukuussa 2017, XXXTentacion ilmoitti valmistelevansa kolme uutta albumia ja lopulta ilmoitti albumien nimikkeet nimellä Bad Vibes Forever, Skins ja ?. XXXTentacionin toinen studioalbumi ? julkaistiin maaliskuussa 2018. XXXTentacion ammuttiin kuoliaaksi kesäkuussa 2018 ennen kuin Bad Vibes Forever ja Skins julkaistiin. XXXTentacionin Instagramiin julkaistiin väliaikaisesti hänen kuolemansa jälkeen, että albumi olisi "erittäin lyhyt, se tulee kirjaimellisesti kestämään minuutin.", mutta useat julkaisut kertoivat, että albumi saattaa näkyä keskeneräisessä muodossa. Jotkut albumin yksityiskohdat näytettiin, kun iTunes Store -linkki aktivoitui hetkeksi 7. marraskuuta ennen sen postaamista; sivu näytti, että albumilla olisi 10 kappaletta ja se olisi yhteensä 17 minuuttia pitkä. Sivu palautettiin myöhemmin. Ainoa näkyvän kappaleen otsikko oli "BAD!". DJ Scheme, XXXTentacionin DJ ilmoitti, että Skins ei ole XXXTentacionin viimeinen postuumisti julkaistu albumi. Syyskuussa 2018, Yhdysvaltalainen rap-artisti ja levytuottaja Kanye West esitti yksityisesti kappaleen tulevasta albumistaan Yandhi, joka oli "One Minute". 23. marraskuuta 2018, lyhyt pätkä XXXTentacionin kappaleesta nimeltä One Minute, joka sisälsi Westin, vuoti julkisuuteen. "One Minute" vahvistettiin myöhemmin, kun virallinen kappalelista paljastettiin 3. joulukuuta 2018. == Kappaleet == # # # # # # # # # # == Lähteet == Luokka:Vuoden 2018 albumit Luokka:Yhdysvaltalaiset hip hop -albumit
Salibandyn SM-sarja 1987–1988

Salibandyn SM-sarjakausi 1987–1988 oli salibandyliigan historian toinen kausi, jolloin miehet pelasivat Suomen-mestaruudesta. Sarjasta käytettiin tuolloin nimitystä miesten mestaruussarja. Naiset pelasivat ensimmäisen kerran mestaruudesta vasta kaudella 1988–1989. Mestaruuden voitti Manse United (ManU) ennen Ruunien Ruunia (RuRu). Kolmanneksi sijoittui Synkkä Uhma. Sarja pelattiin kolmessa turnauksessa kahdeksan joukkueen kesken. Turnaukset pelattiin Maarianhaminassa, Helsingin Viikissä ja Tampereen Atalpassa. Edellisvuodelta mukana olivat ManU, RuRu, Synkkä Uhma, SC Dalmac, Turbon Pallo, ja Ylhäs. Sarjaan olivat nousseet I divisioonan nousukarsinnoista vuosaarelainen SSV ja VÅSC.Manse Unitedin kapteenin ja pelaajavalmentaja (1986-1989) Vesa Rinteen muistiinpanot, Manse Unitedin arkisto. Muut karsintoihin osallistuneet joukkueet olivat tamperelainen Manse Unitedin "sisarseura" Manse City ja vuosaarelainen Viikingit. Edellisen kauden (1986–1987) joukkueista sarjasta olivat pudonneet Bolla Bolla, Helsingin Yliopiston uimaseura (HyUS) ja SaPa. Kaudella 1986–1987 sarjapaikkansa säilyttänyt TDK-Team luopui sarjasta. Sarjataulukko 1987-1988Manse Unitedin kapteenin ja pelaajavalmentaja (1986-1989) Vesa Rinteen muistiinpanot, Manse Unitedin arkisto; Suomen salibandyliiton puheenjohtajan Pekka Mukkalan muistiinpanot. Suomen salibandyliiton kausitilastot 1987-1988 ovat kadoksissa. Tilastointi hoidettiin tuolloin ensimmäistä kertaa Commadore 64 tietokoneella, sillä seurauksella, että tiedostot jäivät levykkeelle ja niitä ei ilmeisesti koskaan tulostettu paperille. Sarjan lopputilanne on rakennettu eri lähteistä ja siinä saattaa olla joitakin virheitä. ManU O V T H TM PM P ManU 14 13 0 1 65 13 26 RuRu 14 8 2 4 18 Synkkä Uhma 14 7 3 4 17 SC Dalmac 14 7 1 6 15 Turbon Pallo 14 5 3 6 13 SSV 14 6 0 9 12 VÅSC 14 5 2 7 12 Ylhäs 14 0 2 12 2 ==Lähteet== Miesten 1987–1988 Luokka:Vuoden 1987 urheilu Luokka:Vuoden 1988 urheilu
Harmaatokko

Harmaatokko (Bathygobius fuscus) on tokkojen heimoon kuuluva kala, joka elää meren pinnan tuntumassa. Eduard Rüppell kuvasi lajin ensimmäisenä vuonna 1830. == Ulkonäkö ja koko == Harmaatokko on melko pienikokoinen, korkeintaan 15 senttimetrin mittainen kala. Harmaalla pohjalla on useita pieniä vaaleita täpliä. Oranssiset silmät ja suu ovat suhteellisen suuria. == Levinneisyys ja elinympäristö == Laji elää Afrikassa, Aasiassa ja Oseaniassa. Harmaatokon esiintyminen Havaijilla on kuitenkin kyseenalaista. Laji elää makeassa- murto- ja merivedessä, matalalla ja kivikkoisella pohjalla. Harmatokon uhanalaisuusluokitus on Kansainvälisen luonnonsuojeluliiton mukaan elinvoimainen. == Ravinto == Harmaatokko syö äyriäisiä, kaloja ja kasvillisuutta kuten leviä. == Lähteet == == Aiheesta muualla == *ITIS: Bathygobius fuscus Luokka:Tokot
Slunga

Slunga voi tarkoittaa: * Anna Slunga-Tallberg (s. 1962), purjehtija * Heli Slunga (s. 1982), kirjailija * Riikka Slunga-Poutsalo (s. 1971), poliitikko, Perussuomalaisten puoluesihteeri, kansanedustaja ja yrittäjä Luokka:Luettelot henkilöistä sukunimen mukaan
Ekdahl

Ekdahl voi tarkoittaa: * Elias Ekdahl (s. 1947), suomalainen geologi * Lennart Ekdahl (1912–2005), ruotsalainen purjehtija * Lisa Ekdahl (s. 1971), ruotsalainen laulaja ja muusikko Luokka:Luettelot henkilöistä sukunimen mukaan
Lommi

Lommi on muun muassa seuraavien henkilöiden sukunimi: * Jyri Lommi, suomalainen kardiologian ylilääkäri ja professori * Miikka Lommi, suomalainen musiikkivideo-ohjaaja * Misa Lommi (s. 1987), suomenruotsalainen näyttelijä ja tanssija * Oiva Lommi (1922–2000), suomalainen soutaja ja olympiamitalisti * Veikko Lommi (1917–1989), suomalainen soutaja ja olympiamitalisti.
Nya ÖB

Nya ÖB oli Kokkolassa vuosina 2015–2017 ilmestynyt ruotsinkielinen paikallislehti. Nya ÖB:n perustivat entiset Österbottens Tidningin toimittajat, joiden mielestä lehti kiinnitti liian vähän huomiota Kokkolan ja Kruunupyyn asioihin. Sen nimi viittasi Kokkolassa aikaisemmin julkaistuun Österbottningen-lehteen. Syyskuusta 2015 lähtien kerran viikossa ilmestynyt Nya ÖB sai 1500 tilaajaa. Varsinkin mainostulot osoittautuivat liian pieniksi ja lehti lopetettiin vuoden 2017 lopussa. Sen päätoimittajana työskenteli Yrsa Slotte. ==Lähteet== Luokka:Ilmestymästä lakanneet suomalaiset ruotsinkieliset sanomalehdet Luokka:Kokkolan media
Matias Hilden

Matias Hilden (s. 2. huhtikuuta 1987 Aitoo) on Imatran kaupunginjohtaja. Hän aloitti virassa huhtikuussa 2022. Aiemmin hän työskenteli Imatran strategia- ja hallintojohtajan virassa joulukuusta 2021 alkaen. Virka perustettiin Hildenin aloittaessa siinä. Hilden työskenteli Ruokolahden kunnanjohtajana helmikuun alusta syyskuun loppuun vuonna 2021. Ennen Imatralla ja Ruokolahdella työskentelyä Hilden työskenteli Puumalan kunnanjohtajana. Aloittaessaan Puumalassa vuonna 2011 hän oli 24-vuotias ja Suomen nuorin kunnanjohtaja.https://www.savonsanomat.fi/kotimaa/24-vuotiaasta- Hild%C3%A9nist%C3%A4-Suomen-nuorin-kunnanjohtaja/683837 Vuodesta 2017 vuoteen 2019 hän toimi kunta- ja uudistusministeri Anu Vehviläisen erityisavustajana.https://lansi- savo.fi/uutiset/lahella/c7b60e91-8ea7-46f2-9a4a-bb62aed9beb6https://valtioneuvosto.fi/artikkeli/-/asset_publisher/10623/matias- hilden-ministeri-vehvilaisen-uudeksi-erityisavustajaksi Kun Hilden oli Vehviläisen erityisavustajana, Puumalan kunnanjohtajana häntä sijaisti Niina Kuuva. Hilden oli ehdolla kevään 2019 eduskuntavaaleissa Kaakkois-Suomen vaalipiirissä Suomen Keskustan ehdokkaana, mutta ei tullut valituksi. Vuoden 2008 kuntavaaleissa Hilden, tuolloin 21-vuotias kunnallistalouden opiskelija, valittiin Suomen Keskustan listalta Pälkäneen kunnanvaltuustoon listan ääniharavana 141 äänellä. Hilden on valmistunut Tampereen yliopistosta hallintotieteiden maisteriksi.https://suomenkuvalehti.fi/digilehti/37-2013-pdf/han-matias- hilden-suomen-nuorin-kunnanjohtaja Vuonna 2016 Hilden kilpaili Haluatko miljonääriksi? -ohjelman avausjaksossa ohjelman palattua Suomen televisioon.https://www.is.fi/viihde/art-2000001107142.htmlhttps://www.iltalehti.fi/viihde/a/2016013021019908 == Lähteet == Luokka:Puumalan kunnanjohtajat Luokka:Ruokolahden kunnanjohtajat Luokka:Imatran kauppalan- ja kaupunginjohtajat Luokka:Pälkäneen kunnanvaltuutetut Luokka:Vuonna 1987 syntyneet Luokka:Elävät henkilöt Luokka:Erityisavustajat
Liouville (kraatteri)

Liouville on pieni törmäyskraatteri Kuussa. Sen halkaisija on 16,12 kilometriä. Se sijaitsee kaakkoon suuremmasta kraatterista Dubyagosta, ja tunnettiin aikaisemmin nimellä Dubyago S ennen kuin IAU antoi sille sen nykyisen nimen. Kraatteri on nimetty ranskalaisen matemaatikon Joseph Liouvillen mukaan. Kraatteri on pyöreä ja maljanmuotoinen. Siitä länteen 35–40 kilometrin päässä sijaitsee samaa kokoluokkaa oleva Respighin kraatteri. == Kuvia == Tiedosto:Liouville crater AS15-M-0936.jpg|Liouville-kraatteri Tiedosto:AS11-42-6298.jpg|Apollo 11:n ottama kuva Tiedosto:Lunar craters Respighi and Liouville.jpg|Kraatterit Liouville (ylhäällä oikealla) ja Respighi (ylhäällä vasemmalla) kuvattuna Lunar Orbiter 1 -avaruusaluksesta. Tumma tasanko alhaalla tunnetaan nimellä Schubert N. == Lähteet == Category:Kuun kraatterit
Ensimmäinen yhteys (täsmennyssivu)

Ensimmäinen yhteys voi tarkoittaa seuraavia: *ensimmäinen yhteys, tieteisfiktion alalaji, joka käsittelee ihmiskunnan ensi kohtaamista vieraiden elämänmuotojen kanssa * Ensimmäinen yhteys (First Contact), Murray Leinsterin kirjoittama pienoisromaani vuodelta 1945 *Ensimmäinen yhteys, Carl Saganin romaani vuodelta 1985 *Ensimmäinen yhteys, Robert Zemeckisin ohjaama elokuva vuodelta 1997 * Star Trek: Ensimmäinen yhteys (Star Trek: First Contact), elokuva vuodelta 1996
Kustaa Saarilahti

Kustaa Adolf Saarilahti, vuoteen 1901 Lindgren (10. elokuuta 1883 Uusikirkko T.l.Aikalaiskirja 1934, s. 576-577 (Viitattu 7.12.2018) – 15. toukokuuta 1959 UusikaupunkiYlioppilasmatrikkeli 1905–1907, s. 95. (Viitattu 7.12.2018)) oli pappi, opettaja ja lähetyssaarnaaja, joka toimi pitkään Suomen Lähetysseuran palveluksessa.Kuka kukin oli (Viitattu 7.12.2018)Kuka kukin on (Aikalaiskirja) 1954, s. 736 (Viitattu 7.12.2018) ==Henkilöhistoria== Saarilahden vanhemmat olivat laivuri Karl Niklas Lindgren ja Maria Henrika Nylund ja puoliso vuodesta 1911 Jenny Maria Kalkkinen. Saarilahti tuli ylioppilaaksi Turun reaalilyseosta 1905 ja vihittiin papiksi 1911. Hän toimi lähetyssaarnaajana Kiinassa 1912–1920, Suomen Lähetysseuran lähetyskoulun opettajana 1921–1922 ja 1926–1933 sekä lähetysopiston johtajana 1930–1950, Raahen seminaarin uskonnon ja historian lehtorina 1922–1926 ja Suomen Lähetysseuran sihteerinä 1932–1950 ja apulaisjohtajana 1934–1950. Hän oli myös Suomen Lähetysseuran johtokunnan ja Evankelis-luterilaisen sisälähetyssäätiön hallituksen jäsen. Rovastin arvonimen Saarilahti sai 1938. ==Julkaisuja== * Miksi teemme lähetystyötä?, 1930 * Niinkuin tulen leimaus. Ensimmäiset evankeeliset lähetyssaarnaajat Peter Heiling, Hieronymys von Dorne, Andreas Blumenhagen: 300-vuotismuisto, 1932, Yrjö Karilas ja Kustaa Saarilahti * Palava henki: Justinianus von Weltz, 1932, Kustaa Saarilahti ja Matti Tarkkanen * Lähetystyön merkitys Suomen kansalle, 1933 ==Lähteet== Luokka: Suomen evankelis-luterilaisen kirkon papit Luokka: Suomalaiset järjestöjohtajat Luokka: Suomalaiset lähetyssaarnaajat Luokka: Suomalaiset opettajat Luokka: Suomen oppilaitosten rehtorit Luokka: Suomalaiset kristilliset kirjailijat Luokka: Vuonna 1883 syntyneet Luokka: Vuonna 1959 kuolleet
Iver Fossum

Iver Tobias Rørvik Fossum (s. 15. heinäkuuta 1996 Drammen, Norja) on norjalainen jalkapalloilija, joka on pelipaikaltaan Keskikenttäpelaaja. Hän edustaa Bundesliigassa pelaavaa Hannover 96:ta. Tämän lisäksi hän kuuluu myös Norjan jalkapallomaajoukkueeseen. == Aiheesta muualla == *Iver Fossumin esittely Soccerwayn sivustolla Luokka:Norjalaiset jalkapalloilijat Luokka:Vuonna 1996 syntyneet Luokka:Elävät henkilöt
Hiromi Kawakami

Hiromi Kawakami (jap. 川上 弘美, s. 1958) on suosittu japanilainen kirjailija, jonka romaanit ovat saaneet useita merkittäviä kirjallisuuspalkintoja, kuten Akutagawa-palkinnon ja Yomiuri-palkinnon. Hiromi Kawakamin ensimmäinen suomennettu teos Sensein salkku sai Tanizaki-palkinnon ilmestymisvuonnaan 2001 ja oli ehdolla Man Asian -palkinnon saajaksi vuonna 2013. Teos on käännetty neljälletoista kielelle. ==Teokset== * Sensein salkku (jap. センセイの鞄, Sensei no kaban); suom. Raisa Porrasmaa, S&S; 2017 ISBN 978-951-52-4352-2 * "Blue moon" teoksessa: Granta: uuden kirjallisuuden areena. 5, Venäjä, Helsinki: Otava 2015 ISBN 978-951-1-29116-9 == Lähteet == == Aiheesta muualla == * Arvostelu kirjasta Sensein salkku. Luokka:Japanilaiset kirjailijat Luokka:Vuonna 1958 syntyneet Luokka:Elävät henkilöt